CELEX: 62016CN0141
Language: hu
Date: 2016-03-02 00:00:00
Title: C-141/16. sz. ügy: A Commissione Tributaria Regionale di Milano (Olaszország) által 2016. március 2-án benyújtott előzetes döntéshozatal iránti kérelem – Stanleybet Malta Ltd, Mario Stoppani kontra Agenzia delle dogane e dei Monopoli

30.5.2016   
            
            
               HU
            
            
               Az Európai Unió Hivatalos Lapja
            
            
               C 191/12
            
         A Commissione Tributaria Regionale di Milano (Olaszország) által 2016. március 2-án benyújtott előzetes döntéshozatal iránti kérelem – Stanleybet Malta Ltd, Mario Stoppani kontra Agenzia delle dogane e dei Monopoli
   (C-141/16. sz. ügy)
   (2016/C 191/15)
   Az eljárás nyelve: olasz
   
      A kérdést előterjesztő bíróság
   
   Commissione Tributaria Regionale di Milano
   
      Az alapeljárás felei
   
   
      Felperesek: Stanleybet Malta Ltd, Mario Stoppani
   
      Alperes: Agenzia delle dogane e dei Monopoli
   
      Az előzetes döntéshozatalra előterjesztett kérdés
   
   Ellentétes-e az Európai Unió működéséről szóló szerződés 56. és 52. cikkével – különös tekintettel az Európai Unió Bíróságának a szerencsejáték- és fogadási szolgáltatások terén a Gambelli-, a Placanica- , valamint a Costa és Cifone ítéletekben, a hátrányos adójogi megkülönböztetés terén pedig a Lindman, a Bizottság kontra Spanyolország, valamint a Bianco és Fabretti ítéletekben kialakított ítélkezési gyakorlatára– , valamint az uniós jog olyan elveivel, mint az egyenlő bánásmód elve, a hátrányos megkülönböztetés tilalmának elve és a bizalomvédelem elve, az olyan nemzeti jogszabály, mint a jelen jogvitában szereplő olasz jogszabály, amely a 2011. évi stabilitási törvény 1. cikke (66) bekezdésének b) pontjával módosított, 1998.12.23-i 504. sz. törvényerejű rendelet 1–3. cikkében foglalt, fogadásokat és tippjátékokat terhelő egységes adó – akár visszamenőleges – hatálya alá vonja az Európai Unió más tagállamában letelepedett fogadásszervező – különösen a Stanleybet Malta Ltd. társasághoz hasonló jellemzőkkel rendelkező – szolgáltatók javára szerencsejáték-adatokat továbbító nemzeti közvetítőket, és esetleg a nemzeti közvetítőikkel egyetemlegesen ugyanezen fogadásszervező szolgáltatókat is?